Històries de Barcelona. Bdebarna : Joan Kleber: Retorn a l'Avinguda de la llum\nJoan Macià - 11/05/2008 12:05\nUn tast de les fotos obtingudes:\nVà per vosté senyor Kleber!\nLletraferit - 11/05/2008 12:52\nBon brindis Joan, olé!\nJoan Macià - 11/05/2008 13:05\nCom a esforçat membre del making off, amic Lletraferit, et vàrem trobar a faltar .\nPerò el primer es el primer.Esperem que hi hagi una altra oportunitat per a tu i més que hi puguin assistir.\nJordi - 11/05/2008 15:58\nJoan ....... BOOOONISSSIMMM!!!\nMoltes Felicitats! i gràcies per les magnifiques fotos que has posat... las he devorat com un posés eufòric....mes mes messss.....\nOs felicito a tu i a la Marta i Laura i a en Joan Kleber i tot l'equip per com os ho heu currat de be, i entenc perfectament que no era possible fer una visita massiva al lloc.\nEstic desitjós de veure el material que bonament teniu preparat oferir-nos a tots aquells "subterranean-malalts".\nLes fotos del cinema amb en Kleber son im-pagables, quanta emoció de haver sentit! ... i que maca es la sala del cinema, es gran i molt aprofitable...que en faran d'ella? osti ni m'ho vull imaginar el bunyol comercial que deuen estar pensant ubicar-hi ... jo proposaria fer-hi una sala de concerts, el local te les dimensions adequades.\nDel que queda del passadís de columnes... veu veure alguna cosa?... hi ha material ? ...estava el baturrico fossilitzat? jajaja\nJoan Macià - 11/05/2008 17:16\nL'idea de ubicar-hi una sala de concerts tractant de respectar còm era el cine "Avenida de la Luz" es sensacional !\nTant difícil sería aconseguir-ho? L'acustica en petit format sería bona degudament insonoritzada.\nEl documental que es prepara amb entrevistes, videoclips, fotos, documents, plànols, certificats, contractes, signatures il.lustres, serà molt especial i s'està elaborant amb il.lusió per tal que tothom en pugui gaudir.\nI si. Com dius, les alternatives a fer una visita limitada eren inexistents tot i que FGC s'han portat meravellosament posant dades inédites a l'abast de Bdebarna.\nTots els qui han seguit les històries i els posts de l'Avinguda de la Llum han lograt l'objectiu:\nMostrar un interés creixent i fer evident que s'havíen d'obrir aquestes portes de nostàlgia.\nPer la meva part tinc més de 200 fotos fetes ahir....però es que tots els assistents en ferem, sense comptar els metres de video enregistrat per Marta i Laura.\nCrec , però que la major part ja han de reservarse per a l'edició i resultat final, encara que alguna més hi posarém esporàdicament en funció d'interés i preguntes.\nQuan al "baturrico", En Pere Castaño ens và indicar que es un baturrico itinerant i que ell l'ha vist en diversses fires per Catalunya.\nSi algú el localitza, si us plau que ho publiqui, doncs una foto al costat d'ell mentre aboca ví Montroy sería un complement ideal a les del cine i el Salón Recreativo.\npoli - 12/05/2008 17:53\nEl pas del temps no s'atura però hi ès present. Tot gira i envolta el passat dels grans i el futur dels petits. Tot torna a la vida i queda en la pau d'un mocador blanc.\nJoan Macià - 12/05/2008 18:33\nTota una filosofía de vida i existència en dues línies.\nEnric J.S. - 12/05/2008 19:27\nAl obrir avui l'ordinador (he estat fora aquests dies) he quedat gratament sorprés per les imatges que has penjat i t'agraeixo a tu i a la resta de companys visitants que ens feu partíceps de les vostres emocions.\nVeient-os , amb la cara pagueu, segur que us ho vàreu passar pipa. La veritat és que ben pocs heu estat els afortunats, però estic segur que ens en fareu cinc céntims tan aviat com podreu.\nDe la foto només en reconec quatre: les pubilles, Marta i Laura, en Joan Macià en pla Churchill i l'inefable senyor de la barbeta blanca, l'intèpid reporter Pere, dedueixo qui és el senyor Kleber (que llest sóc) i m'agradaria saber qui són els altres dos companys que els acompanyen.\nFelicitats a tots i totes que heu dedicat tan de temps a reviure aquesta part de la nostra història.\nJoan Macià - 12/05/2008 21:21\nGràcies a tu Enric, perqué es l'interés mostrat per l'Avinguda de la llum el que ha obrat aquest moment màgic.\nLes altres dues persones son, començant per l'esquerra, l'iniciador del "Pas a Pas" Jac i el seu germà "Sugranyes" que també và lograr entreveure el Salón Recreativo un día i en và prendre testimoni fotogràfic.\nEstic en condicions d'afirmar (com diuen els periodistes asenyats) que l'abundant informació de tot tipus que ja tenim (videogràfica, fotogràfica, documental i curiosa) serà un regal per a tots els qui estimarem i estimem l'Avinguda de la Llum i ens sembla sentir-ne encara la seva particular escalfor.\nUnes fotos més del gran día: Un gran retorn a l'Avinguda de la Llum.\nCarles Øƒ - 13/05/2008 11:15\nQue dir-te Joan...\nFelicitats per el reportatge .\nJoan Macià - 13/05/2008 13:25\nMoltes gràcies Carles per la felicitació que farè extensiva a totes les persones que ho han fet possible, entre elles, tú mateix.\nJoan Macià - 13/05/2008 16:51\nCom comentava en la història de Pere Castaño, vaig demanar insistenment al cap de premsa de FGC, Oriol Freixanet, que tinguessim l'oportunitat de quedar-nos ó adquirir el rétol del Salón Recreativo.\nD'aquesta manera tothom el podría veure físicament.\nLa questió será......on el posarem!!\nkleber - 13/05/2008 18:05\nBenvolgut Sr Macia:Quina visita tan plena de records i emocions,sort que amb baig senti molt ben acompanyat per tots vostes,no m-agradaria perda aquesta relacio i sovint fesim alguna trobada er parla de la nostra Avinguda de la Llum, de veritat que son vostes unes persones tan agradables de tracta, que ting moltes ganes de tornar a veurels a tots, Una abraçada\npoñi - 13/05/2008 19:13\nYouTube - Loquillo y los Trogloditas - Avenida de la luz\nJoan Macià - 13/05/2008 19:13\nEstimat senyor Kleber,\nQuan em vaig afegir a Bdebarna i al sentiment nostàlgic de l'Avinguda de la Llum, poc em podía pensar que hi trobaría l'escalfor i l'acompanyament que totes les persones d'aquesta meravellosa web.\nPerò el que ja và ser el máxim de l'emoció, fou quan vosté và entrar per primer cop: El projeccionista del cine Avenida de la Luz durant més de 40 anys.\nAixó era molt més del que podíem esperar.\nI divendres passat và arribar l'esperada visita i vosté la và encapçalar com a protagonista que, a més, anava desgranant tota la seva experiencia i vivéncies en les nostres interessades oídes.\nNo pensi de cap manera en perdre en contacte amb nosaltres, doncs l'Avinguda de la Llum seguirà viva....l'estem recuperant ja no només en la nostra memória sino també físicament , doncs ens vàrem passejar per ella el passat divendres.\nEn unes setmanes tindrem el resultat de la feina feta.\nI arribat aquest moment potser veurem el reportatge en un improvisat cine Avenida de la Luz..... com abans....\nRecordi , senyor Kleber que de l'Avinguda de la Llum......la llegenda continúa.\npoli - 13/05/2008 20:35\nPerdoneu, sona fatal aixó de poñi...\npoli - 13/05/2008 20:42\nSr. Kleber: crec parlar per molts, i no més puc agraïr-vos el vostre record i la vostra vida compartida amb nosaltres. Petonets.\nPer a tots els de la trovada, FELICITATS!!! i gràcies per les fotos, Joan.\nJoan Macià - 13/05/2008 20:49\n"poñi" i el video de Loquillo eren pistes suficients per a saber que eres tu, Poli.\nJoan Macià - 13/05/2008 21:00\nAquestes fotos, Poli, son del present amb l'il.lusió del passat a l'avinguda.\nPerò n'hi ha d'altres que tenen el sabor, inclús l'Eastmancolor d'aquella época feliç.\nEspera i veuràs...\nAh...i gràcies a tú per el constant suport.\nVicenç - 13/05/2008 21:24\nFarà un parell de mesos que vaig arribar a BdeBarna via Google buscant dades sobre l'Avinguda de la Llum.\nVaig fer una lectura retrospectiva de les històries obertes i vaig trobar a "Avinguda de la Llum 3: La llegenda continua..." el primer post del senyor Kleber en el que es donava a conèixer i s'oferia per compartir amb vosaltres les seves experiències.\nSuposo que en aquells moments, ni el senyor Kleber ni els participants de la història, es vàreu donar compte de que s'obria una nova etapa en el redescobriment de l'Avinguda. Vull dir que encara que el projecte de retorn ja existia, aquest hagués estat diferent sense la presència del senyor Kleber.\nAra, després de l'aventura subterrània, només volia felicitar-vos per l'èxit obtingut i especialment al senyor Kleber per haver aconseguit el que segur que era un dels seus somnis i per un protagonisme més que merescut.\nSobre els detalls de la visita, el reportatge literari i fotogràfic del Joan i les sensacions que desperta la foto del Pere a "Aventura al subsòl", els anteriors comentaris de segur son més encertats del que ho serien els meus.\nLletraferit - 13/05/2008 21:27\nEastmancolor, Ferraniacolor, Perutz, Kodacolor, Gevacolor, Valcolor, Negracolor... no hi fa res.\nLes fotos que ens poses tenen la marca de la cordialitat humana i el redescobriment ciutadà.\nBona feina Joan-Macià.\nJoan Macià - 13/05/2008 21:37\nGràcies Joan. Faltaves tu. Llàstima perqué hi eres convidat.\nComentari acuradíssim el teu, Vicenç i alhora una veritat com un temple: El senyor Kleber ha estat la nostra punta de llança i un referent càlid i de gran educació i humanitat.\nA més, segurament sense voler-ho, ha actuat de cap de pont per moltes de les coses que s'ha anat fent.\nSense anar més lluny, en fer-li l'entrevista a l'Hotel Regina, préviament l'havía presentat a la amable senyoreta Silvana, cap d'esdeveniments, com a una auténtica personalitat de l'antiga Avinguda de la llum que és el títol que el senyor Kleber s'ha guanyat abastament amb 45 anys de dedicació.\nNomés per respecte a una persona així i altres com ell, l'avinguda no s'hauría hagut de tancar mai!\nJoan Macià - 13/05/2008 21:53\nImitant a Poli, jo també vull posar un link apropiat.\nVà pel senyor Kleber i per tots!\npoli - 13/05/2008 22:12\nMolt bona, Joan!!!\nJoan Macià - 13/05/2008 23:16\nUn detall anecdótic que ens và confiar el senyor Kleber es que guarda una clau molt especial...\nEncara conserva la clau de la cabina de projecció del cine Aveniva de la Luz.\nCom si fos un genial recurs del mateix Tornatore a Cinema Paradiso, Joan Kleber guarda la clau que segons ens và dir probablement encara obri la nostàlgica cabina on els carbons brillaven de valent en cada projecció.\nMalauradament, una impassible i freda tapa de fullola, tapía l'entrada de la cabina que justament es troba sobre el transformador de Fecsa que a l'estiu, paraules d'ell mateix, feia una calor insuportable.\nBen segur que, espatllada ó no, allà no hi arribava mai la Refrigeración Carrier!\nNuri - 14/05/2008 13:08\nUns dies que no entro al Bdebarna i el que m'he perdut!!!!\nCrec que el tema de l'Avinguda de la Llum es comu a tots els bdebarnautes. Te alguna cosa que fascina, que atrau, i crec que es algo que va mes enlla de la nostalgia. Si no, jo no tindria aquesta fascinacio, ja que als meus 32 anys, nomes en tinc alguns records borrosos de quan era petita.\nQuan estigui fet aquest treball de documentacio, espero que el pengeu aqui, eh?? sera la "tesi" doctoral de bdebarna, jajajajaja\nI queda pendent tambe l'altre gran tema, que es el de les atraccions de l'Apol.lo...\nJoan Macià - 14/05/2008 13:23\nAquí s'et trobava a faltar!\nCrec parlar per els qui estan processant tota la informació obtinguda que no n'hi haurà prou amb penjar el documental aquí.\nJa ha estat prou dur que la major part de les persones interessades en la visita no hi pogueren assistir.\nCrec que s'ha de fer quasi bé una cel.lebració adequada, una trobada, presidida per el senyor Kleber i les noies de Bdebarna.\nVols que et demostri la meva capacitat de somni?\n"JO VAIG TENIR UN SOMNI" (Luther King)\nJo demanaría de posar unes cadires i una pantalla doméstica dins del cine Avenida de la luz i allí hi faría la projecció.\nNo es fà teatre al Grec, a les ruines de Pompeia ó a les termes de Caracalla?\nA veure quí ho supera! ha ha.\nla llegenda ha de continuar...\nkleber - 15/05/2008 16:38\n!! Fantastic Sr Macia ¡¡ Deu meu, quina ilusio si fos possible,sem possa la pell de gallina,es massa emocio per mi,\nJoan Macià - 15/05/2008 23:03\nSenyor Kleber, si us plau , calmis que no voldría que l'emoció el / ens perjudiqués en excés....ha ha.\nEs una idea una mica estrambótica, però técnicament possible.\nDins del cine Avenida de la Luz hi ha llum, per tant s'hi pot connectar una Eumig ó Bolex.\nA més, La Marta ha enregistrat imatges en Super 8.\nQuan al format video, sería possible obtenir un projector com els que en els bars donen els partits de futbol. La pantalla serviría per ambdós formats.\nNomés falten les cadires (que crec que sería el més fácil).\nDarrer avantatge i molt important: A una projecció com aquesta hi podría assistir molta més gent que en el día de la visita, diguém 4 ó 5 vegades més !!\nNoies de Bdebarna: Com ho veieu?\nJoan Macià - 17/05/2008 17:26\nAvui se celebrava el 50é aniverssari de l'Escola Costa i Llobera on jo vaig estudiar des de parvul.\nJo sabía perqué m'ho và dir el día de la visita a les oficines de FGC, que En Oriol Freixanet (cap de Premsa), duia els seus fills a la dita escola.\nDoncs avui me l'he trobat!\nHe aprofitat per explicar-li el somni eteri de fer una projecció dins del cine Avenida de la Luz i , sortosament no ho ha trobat una idea estrambòtica com jo pensava.\nMarta i Laura: Crec que podem començar a creure que sería possible. En parlem?\nJoan Macià - 20/05/2008 16:06\nLes gestions per a una projecció dins del cine "Avenida de la Luz" estan engegades. La possibilitat hi es.\nQuan a l'edició del documental, encara passarà temps doncs s'han de fer unes entrevistes posteriors a la visita, programades per Nuit.\nTot serà emocionant i sovint l'espera fà més desitjat i volgut el moment de tant nostàlgic esdeveniment.\nramon - 08/12/2008 23:04\nCelebro haver descobert tota aquesta colla de gent nostàlgica. Jo també tinc molts records de l'Avinguda de la LLum. Per mi representa una Barcelona on el comerç no estava renyit amb la proximitat i sobretot, amb la perdurabilitat de les coses, indispensable perquè aquestes esdevinguin nostres de debò. Els establiments d'avui, tan voraços com efímers, dibuixen el mapa d'una altra ciutat més freda, expeditiva i volàtil.\nJoan Macià - 08/12/2008 23:48\nBenvingut Ramón a la nostra Avinguda de la Llum.\nUna avinguda de somni, d'il.lusions, de la nostra joventut i infantesa.\nGràcies per participar i per baixar-hi amb nosaltres un cop més.\nPerqué per als qui l'estimarem i l'estimem ni que sigui virtualment, a L'Avinguda de la Llum la llegenda continúa.\nnuit - 15/04/2009 19:59\nSembla que alguna persona ha explicat la nostre petita història a la wikipèdia\n;D... qui serà? el coneixerem?\npepita sanroma - 15/04/2009 20:57\nBe pels que vareu endegar aquesta historia, si a servit perque estigui a la wikipedia, es perque heu estat molt curosos i valía la pena, os felicito als que hi heu contribuit, el que menys importa es qui ho ha inclòs\nBedabarnesos continuem endavant!!!!!\njac - 29/06/2010 14:24\nAqui en teniu un altre enllaç explicant-ne una mica més:\njac - 21/12/2010 19:40\nBON NADAL A TOTS ELS AMICS DE L'AVINGUDA DE LA LLUM, I FELIÇ ANY NOU 2011!!!!!!!!!!!!!!\nnuit - 21/12/2010 20:02\nMoltes gràcies, JAC! Precisament m'estava mirant aquesta història ara mateix!\nestudiants periodisme - 15/12/2011 16:08\nSom tres estudiants de periodisme de la UAB i estem fent un reportatge sobre l'Avinguda de la Llum. En veure el seu article, hem pensat que seria molt interessant poder-li fer unes quantes preguntes, perquè ens sembla que el seu testimoni pot ser representatiu.\nSi li ve de gust i vol col·laborar amb el nostre treball, li demanem que ens envii un correu electrònic a la següent adreça:\njordi cardona - 10/07/2012 13:03\nEm dic Jordi Cardona, acavo de cumplir 50 anys i recordo que van ser cents de vegades les que vaig passejar per L'Avinguda de la Llum ja que tornava del cole de Sarriá, normalment amb el 66 pero moltes vegades baixaba caminant per el carrer Anglí fin a Tres Torres i desde allí agafava el Tran de Sarriá. En Arrivar a Catalunya, cap a L'Avinguda.\nRecordo que, segurament a la botiga que surt al videoclíp d'en Josep María Sanz, "Loquillo", vaig comprar la meva primera "consola" que era aquella que s'endollava a l'antena de la tele per jugar a tenis..., jajajaja.\nMalgrat que sempre he tingut curiositat de que había passat amb L'avinguda tampoc he tingunt un interés especial fins ara. Si que es cert que de poc no em dasmaio el primer cop que vaing anar Sephora i vaig veure les columnes. A la meva dona, que es valenciana, i que ni havía sentir parlar mai del tema, li vaig començar a dir tot emocionat, "si estas son las columnas de la Avenida de la Luz !, esto pertenece a la Avenida de la Luz". Aquell cop, mes que mai, duria pensa que no estic be del cap....\nBe, fa dos nits vaig somniar amb que passejaba per l'Avinguda de la Llum, amb la meva dona, fent-li, (com he fet en altres indrets), del perfecte Cicerone, explicant-li tot al volant de la nostra Avinguda. De fet, sense passejar amb ella, es lo que estic fent desde ahir cada cop que trovo una nova foto ó cualsevol vídeo dels que hi han on apareix alguna imatge.\nLo de la visita que veu tenir la sort de fer segur que va ser quelcom magnific. Com m'agradaria poderla fer jo... Parleu, ja fa anys, d'un documental, etc... On el puc veure? Ara ja tot lo que trovo es duplicat, les mateixes fotos, etc... m'agradaría poder veure si queda alguna de les botigues, com están, etc...\nEn fi, una abraçada a tots, nostàlgics !!!\nnuit - 25/10/2012 20:51\nEl documental està en procés de muntatge ara mateix, tenim una pila de material grabat i ara s'ha d'ordenar i posar en ordre, com que no tenim diners ni subvencions, la cosa va molt lenta, pero es va fent. Estem en contacte!


«ETA, el final del silencio» recorda avui l'assassinat de Miguel Ángel Blanco - Regió7 :: El Diari de la Catalunya Central\n«ETA, el final del silencio» recorda avui l'assassinat de Miguel Ángel Blanco\nJon Sistiaga reconstrueix a Movistar + les 48 hores que van marcar un abans i un després en la societat espanyola\nddg 13.11.2019 | 22:53\nEl 10 de juliol del 1997, Miguel Ángel Blanco, un jove regidor de PP de la localitat biscaïna d'Ermua, va ser segrestat per tres membres d'ETA que van exigir l'acostament dels presos de l'organització terrorista a les presons del País Basc en un termini de 48 hores. Complert aquest termini, i davant la negativa del Govern espanyol, Miguel Ángel va aparèixer en un descampat de Lasarte amb dos trets al cap. Va morir la matinada del 13 de juliol.\nAquesta nit, a la sèrie documental ETA, el final del silencio, que s'emet al canal #0 de la plataforma Movistar +, el periodista Jon Sistiaga reconstrueix aquells dos dies de commoció, dos dies que van fer sortir centenars de milers de persones al carrer per exigir d'una vegada per totes el final de la violència armada. Els polítics Jaime Mayor Oreja, Borja Semper o Iñaki Oyarzábal, el periodista Juan Pedro Valentín i altres testimonis recorden davant la càmera com van viure aquelles 48 hores i com consideren que aquell assassinat va fer que molts ciutadans sortissin per exigir la pau.


Hospitals en Whitlow - Directori - Llistat - Guia - Hospital - Whitman county - Washington - Eua - Hospitalsworldguide\nPàgina d'inici › Per país › Eua › Washington › Whitman county › Hospitals en whitlow\nHospitals en whitlow Whitman county > Washington > Eua\nHospitals en Whitlow recomanades:\nDe vegades, de mala gana, ens hem lastimat amb coses com el ganivet de cuina o el got que es trenca a terra. Si ha tingut algun tipus d'accident domèstic i voleu saber on estan els més propers Hospitals en Whitlow, només cal que consulteu aquesta guia hospitalària Eua.\nA Whitlow hi ha diversos centres de salut per satisfer les necessitats mèdiques dels seus 0 habitants. Però quan es requereix atenció especialitzada, cal anar a un dels Hospitals en Whitlow. Si busqueu el telèfon i l'adreça d'un d'aquests hospitals, els trobarà aquí.\nPoseu-vos en contacte amb nosaltres si treballa en un dels Hospitals en Whitlow que figuren en aquesta guia i es nota una informació errònia. Especialment en un moment d'urgència, és molt important que la gent pugui trobar ràpidament i accedir a la informació correcta de contacte dels hospitals.\nHospitals en Whitlow per categoria\nAquest és un directori d'hospitals públics Whitlow (Eua). Ja no has de preocupar-te per la teva situació financera per anar a un hospital. Aquí podeu conèixer tots els hospitals gratuïts d'aquesta àrea i obtenir tots els serveis que teniu\nSi necessiteu trobar un hospital privat Whitlow (Eua) perquè no podeu esperar el temps de la llista d'espera pública, consulteu l'hospital que voleu trobar i també veureu les opinions d'altres usuaris sobre el centre on esteu pensant Sobre anar\nMostrant 1 Hospitals en Whitlow\nMés destacats Hospitals en Whitlow\nLlistat de hospitals pròxims a Whitlow\nFamily Doctor Clinic Moscow- (Situat a 11.33 km)\nSt Joseph Regional Medical Center ID- (Situat a 35.19 km)\nWomen's Medical Center Moscow- (Situat a 11.37 km)\nBenewah Medical Center and Coeur D'Alene Tribal Wellness Center ID- (Situat a 71.70 km)\nWhitman Hospital and Medical Center WA- (Situat a 23.72 km)\nMedical Clinic Women's in Moscow- (Situat a 11.33 km)\nLadies Clinic Medical Center in Moscow- (Situat a 11.39 km)\nGritman Medical Center ID- (Situat a 11.39 km)\nChildren's Eye Clinic Moscow- (Situat a 12.60 km)\nTri State Memorial Hospital WA- (Situat a 36.11 km)


Escolto el filòsof Josep Maria Esquirol a Catalunya Ràdio explicar com el nom és el primer regal que rebem. I com sempre, se’m dispara el tic, el programa terrible de preguntar-me si ho vaig fer (o ho faig) bé. Només que ara converteixo la culpa en un repte. La Culpa Challenge. I que es foti, la culpa, perquè sempre guanyo jo.\nPer tant, reviso els noms triats per als majors i el menor d’edat a càrrec (MEC) i penso que no es poden queixar. A manera d’excepció avui els escriuré. I diré que la MEC número 1 va rebre el nom d’Eva a la primera, sense dubtar-ho. Un nom curt no gaire usual tot i que no estrambòtic i eufònic. I, a més, servidora va poder garantir que anar pel món amb un nom curt com el meu és fantàstic. El MEC número 2 es diu Pol. Em feia gràcia que tingués tres lletres. Tot i que si hagués sigut una MEC potser hauria trencat la norma i li hauria endinyat el nom de Nora. O potser no. I el MEC número 3 es diu Nil. De nou, les tres lletres. I descartat el Jan, perquè hi havia el dubte que els seus avis andalusos no transformessin la jota catalana en una y i el Jan passés a ser Yan.\nMai s’han queixat dels seus noms. I a mi m’agraden. Encara m’agraden. No me n’he penedit mai. I recordo aquells mesos previs al seu aterratge a la vida fora de l’úter i com el nom ja me’ls feia encara més reals. Va ser la primera coneixença, mig telepàtica, mig física (que els vaig dur de paquet durant nou mesos i es movien força). I aquell imaginar si ho faria bé, en el cas de la primera, si ho faria una mica bé, en el cas del segon, i si, aquest cop sí, aquest cop no l’espifiaria, en el cas del tercer.\nDesprés ells van aterrar, en el seu cas en un quiròfan, i me’ls van plantar a sobre i me’ls vaig mirar per primera vegada i em vaig adonar que no tenia ni repunyetera idea de qui eren, i alhora que aquell que gosés tocar-li un pèl a aquell minidesconegut rebria la Grua, la clau d’arts marcials que vaig veure executar a l’escena final de Karate kid. I després d’aquell atac de protecció, sé que me’ls vaig mirar i vaig pensar que feien cara d’Eva, amb la seva petita cara de pometa, de Pol, compacte i tranquil, i de Nil, resistent a l’adversitat. Sempre he agraït el nom que duc i espero que ells pensin el mateix. I si no, doncs... d’allò, me’n vaig a fer un cafè i ara torno.


[Lleida] Detenció d'un jove en una protesta en defensa del Roser - Indymedia Barcelona\n[Lleida] Detenció d'un jove en una protesta en defensa del Roser\nper AJLL i AAP\t 11 set 2008\nComunicat de premsa arrel de la detenció d’un jove aquest matí a Lleida durant els actes de l’ofrena floral al Roser en motiu de l’11 de setembre\nHi ha fotografies de la protesta i de l’agressió policial\nS’ha convocat una concentració per la llibertat del jove a les 17 h a la comissaria dels Mossos d’Esquadra de Lleida\nEn commemoració de la Diada Nacional de Catalunya, entitats, associacions i partits polítics realitzen a l’edifici del Roser una ofrena floral.\nCom cada any, l’Esquerra Independentista lleidatana també hi participa. L’acte estava\norganitzat per la CUP i l’Assemblea de Joves de Lleida (AJLL), i comptava amb el suport del Casal Ocell Negre i l’actuació de la Colla Bastonera del Pla de l’Aigua. S’ha realitzat a les 10.30 h del matí i ha transcorregut amb total normalitat.\nDes de que es va fer públic que l’edifici del Roser seria convertit en un Parador Nacional (una cadena d’hotels de luxe instal•lats en edificis històrics) les protestes populars contra els partits polítics que van prendre la decisió –PSC, ERC i IC-V- han estat una constant en els actes de l’ofrena floral. Avui no ha estat una excepció.\nDesprés del pas de la comitiva del PSC, un agent antidisturbi dels Mossos d’Esquadra ha començat a agredir violentament a un jove que participava de la protesta, tot agafant-lo pel coll i ofegant-lo.\nNombroses persones allà presents han recriminat a aquest agent i d’altres que l’estaven encobrint, la seva actuació.\nLlavors, els agents antidisturbis dels Mossos d’Esquadra i de la Guàrdia Urbana, que feien un cordó per impedir la protesta, han començat a carregar contra les persones que protestaven, fent-les fora de les proximitats del Roser.\nEl jove ha estat detingut després de ser novament agredit al terra. Es tracta de G.S.C, membre de l’Assemblea de Joves de Lleida.\n- l’agressió violenta i la detenció de G.S.C\n- l’agressió i la càrrega indiscriminada, abusiva i violenta contra tota la gent allà present per part d’agents dels Mossos d’Esquadra i de la Guàrdia Urbana. Nombroses persones han resultat contusionades.\n- En G.S.C. és un membre conegut de l’AJLL, de la que exerceix de portaveu. L’actuació totalment intencionada de l’agent dels Mossos d’Esquadra fa evident que ha estat agredit i detingut per aquest motiu.\n- Que els agents de policia han impedit l’exercici de la professió periodística i de la lliure expressió, tot tapant els objectius de les càmeres de periodistes allà presents\n- que s’investigui l’actuació desmesurada, indiscriminada, abusiva i violenta dels agents antidisturbis dels Mossos d’Esquadra i de la Guàrdia Urbana, especialment l’actuació provocativa i violenta de l’agent que ha agredit físicament a G.S.C, i dels que l’han encobert, i que se’n depurin responsabilitats\nI per tot això, convoquem una concentració avui 11 de setembre de 2008, a les 17h, davant la comissaria dels Mossos d’Esquadra de Lleida\nRe: [Lleida] Detenció d'un jove en una protesta en defensa del Roser\nper un\t 11 set 2008


Casa Elisa Gallipoli Itàlia - Ofertes d'hotels amb els MILLORS DESCOMPTES EN LÍNIA\nvia Capuana 2, Gallipoli, Gallipoli, Itàlia, 73014 - Veure al mapa\nSi el que està buscant és per un hotel ben situat a Gallipoli, no busqui més enllà de Casa Elisa. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nCasa Elisa ofereix un servei impecable i compleix amb totes les exigències dels més experimentats viatgers. L'hotel ofereix habitació familiar per garantir el més gran comfort possible als seus clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Casa Elisa és un lloc ideal d'estada pels viatgers que busquin encant, comfort i facilitat a Gallipoli.


EL DECURS (AMB DISCURS) DE LA CADENA - marginàlies\nReposats els olis de l’horabaixa agitat d’ahir, el dia radiant que s’ha aixecat sembla que demani com anà la Cadena Humana per la Llengua. De redebé per amunt, surt de l’ànima de la majoria. Es feren dues columnes i haguessin pogut ser quatre. Recàrrega d’ànims, ganes manifestes de no cedir, alegria antoniafontiana malgrat totes les adversitats. Comparegueren els assaonats lluitadors, els que ens han assenyalat fins ara els camins de la dignitat, l’orgull de pertànyer a un poble enterc.\nMolta jovenea, que també era el tram final del Correllengua, una extraordinària manifestació d’adhesió a la terra que de cap de les maneres pot passar per malla.\nTot un seguit d’actes i quilòmetres de flama organitzats i desplegats amb tota solvència per Joves de Mallorca per la Llengua, una entitat a la que mai no li acabarem d’agrair tot el que fa per mantenir ben activa la inquietud lingüisticocultural dels nostres joves.\nI les darreres passes de les dues flames fins al cadafal de la plaça de Cort fetes per dues nines. Que cadascú hi incorpori la càrrega simbòlica que vulgui. Una gran festa. Una gran demostració de seny, compromís amb Mallorca i responsabilitat, tres virtuts foragitades del govern que ens desgoverna.\nAquestes són les paraules que vaig dir.\nAbans de llegir el manifest del Correllengua, permeteu-me que us doni les gràcies per haver acudit una altra vegada a la crida. Gràcies, moltes gràcies per haver fet no una, sinó dues Cadenes Humanes per la llengua que parlam a Mallorca des de fa prop de vuit-cents anys.\nGràcies, moltes gràcies per tornar a demostrar que som un poble viu, ben viu; amb l’ànima ben desperta per no deixar-se enganyar i que respon de manera assenyada, responsable, pacífica però contundent a totes les agressions al signe màxim de la seva personalitat, que és la llengua, la nostra única llengua pròpia, la catalana.\nEls atacs que pateix són molt forts, poderosíssims, mai vists des que morí el dictador, però els mallorquins, els illencs, seguim drets, amb la força intacta per seguir mostrant cara per ella. I pensau que la demostració clara i mantinguda d’aquesta força no és estèril: la fermesa que mostram a l’hora de fer respectar el nostre parlar ha fet caure consellers i pot esbucar qualsevol altre mur.Si ens mantenim units, desactivarem tots els tropells.\nContra la nostra ferma decisió de voler exercir on sigui d’aquestes illes els nostres drets inalienables com a catalanoparlants, no hi valen insídies, amenaces o desacreditacions personals. Desmuntant prejudicis, fent front sense manies a les manipulacions, fent tota la pedagogia que calgui, amb constància i sense cap por, aconseguirem que la nostra llengua, la històrica, la genuïna, segueixi sent llengua d’acollida i de prestigi, de diàleg i d’entesa.\nL’interès de les nostres administracions públiques és molt clar: fer prescindible aquesta llengua que ens identifica i amb la que ens relacionam amb el món. L’arraconen a l’administració, la fan desaparèixer dels mitjans de comunicació públics, i ara han començat el procés per treure-la de l’escola. I per més humiliar-la, la despersonalitzen negant-li el nom i l’esquarteren com si fos material de rebuig.\nAllò que irresponsablement i il·legítimament imposa el nostre govern és la indiferència lingüística, com en les èpoques repressives, per tal que la resignació i la fatalitat acabin reduint l’ús del català que parlam a l’àmbit domèstic.\nPer això, com a bons fills que som de Mallorca, cada mà que ha acullit la flama de la llengua ha d’adquirir el compromís en ferm d’usar sempre i en tot lloc la llengua nostra i de defensar-la amb les ungles, amb les dents i amb que calgui quan sigui atacada o humiliada, com ho és ara mateix.\nI ho hem de fer tots junts amb el convenciment, com deia abans, que la nostra força mancomunada pot deixar en evidència els qui elogien la incultura, pot fer caure consellers, pot fer mil bocins qualsevol mordassa i pot tirar en terra els obstacles que volen impedir el resplendor del nostre parlar català de les illes.Per tant, no hem de deixar que el descoratjament ens aclapari. Als que de veres i sense cap reserva estimam Mallorca no se’ns permet ni el desànim ni la defallença. I no ens afecten gens, gens! ni les amenaces, ni les provocacions, ni les prohibicions d’un mal govern que es distingeix per anar en contra dels interessos del seu propi poble.\nDe les nostres profundes conviccions no ens descavalcarà res ni ningú. I lluitam de valent amb la seguretat que la perseverança en el treball mai de mai no serà baldera.\nÀnims! Coratge i fora por. Recordau sempre el que ens deixà dit Salvador Espriu:\nEl futur, sense cap dubte, és nostre!\nCAP GAZANENC D’ANY\n04.01.2017 | 6.27\n5 de maig de 2013 a les 1:04 pm\nPotser no cal fer desapareixer l’article salat. Tenia entès que -malgrat els més fabristes que en Fabra- les varietats del català segons allà on es parli és un bé a tindre’n cura.\n6 de maig de 2013 a les 2:26 pm\nApladeixo de tot cor i amb tota l’anima aqust magnific parlament\n6 de maig de 2013 a les 6:27 pm\nGermans i gernes illenques,\nEn aquests moment que ens volen abolir culturalment, us donem des del principat ànims i força per mantenir la lluita comuna per la unitat lingüística i pels molts lligams que ens uneixen. Esperem que convergim en un moviment col·lectiu que ens porti a un futur alliberament. Mà estesa doncs des d’aquí per donar suport a inciatives com aquesta que dignifica el nostre poble.\nElls, els incultes i opressors, tenen la raó de la força i nosaltres, el qui gaudim del coneixement i de l’astúcia , tenim la força de la raó. Evidentment, el futur és nostre.


Fotomovimiento: quatre anys d’activisme fotogràfic | Directa\nEl llibre 'Fotomovimiento. 4 años de testimonio fotográfico' inclou 200 fotografies i una dotzena de textos per materialitzar en paper la feina d’aquest col·lectiu de fotoperiodistes\nFotomovimiento ha estat present en gairebé totes les lluites d'aquests darrers anys. Imatge de la Marea Groga per l'escola pública\n“L'era històrica oberta per Öcalan entra en una nova fase”\nVan arrencar de la plaça Catalunya i es van estendre pels barris i més enllà de la ciutat de Barcelona. Fotomovimiento sorgí al caliu de l’Acampada que, l’any 2011, ocupà el centre de la capital catalana. De la vintena d’integrants que n’han format part, nou segueixen en actiu com a testimonis fotogràfics dels moviments socials, acompanyant les lluites, les reivindicacions i les persones protagonistes de la protesta social als Països Catalans i a l’estat espanyol. Fotomovimiento ja ha publicat més de 12.000 imatges a la seva pàgina de Flickr en 731 àlbums, cadascun instantània i reflex d’una crida, d’una demanda, d’un moment d'indignació. Ara, el col·lectiu ha editat en conjunt amb DateCuenta un llibre.\nMobilització de Putas Indignadas / Pedro Mata\nEns trobem amb el col·lectiu al Pati Llimona, on imparteixen cursos de fotografia i han organitzat exposicions amb les seves instantànies. Monica Parra i Tono Carbajo són dos dels veterans del grup. Ella en va formar part fins i tot abans que fossin Fotomovimiento, quan encara es trobaven sota el paraigües de l’Acampada BCN Audiovisuals, documentant l’allau de protestes ciutadanes nascudes arran del 15M. Ell s’hi va sumar just quan acabaven de fer el trànsit cap al nou col·lectiu que, en l’actualitat, ha esdevingut referent fotogràfic del batec de les persones que lluiten diàriament per defensar els seus drets fonamentals.\n“Enteníem que l’acampada havia estat el principi de quelcom. Hi havia molta il·lusió i ganes de seguir amb això”\n“Enteníem que l’acampada havia estat el principi de quelcom. Hi havia molta il·lusió i ganes de seguir amb això”, respon la Monica Parra a la pregunta de per què van seguir més enllà de la plaça. “Vam veure que els problemes no s’acabaven allà, que calia continuar la feina i començar aquest quelcom nou. Tot estava als barris, en petits col·lectiu, i nosaltres ens hi vam apropar”, explica la fotògrafa.\n“Vam nèixer per ser un altaveu”\nTant ella com en Tono Carbajo riuen, quan se’ls hi comenta que el seu logotip els ha acompanyat d’ençà: la imatge insígnia de Fotomovimiento és un diafragma amb la marca de l’acampada barcelonina al centre. Diuen que, segurament, aquesta imatge els acompanyarà sempre, perquè són les seves arrels. Allà a la plaça van conèixer alguns dels col·lectius amb qui, avui en dia, encara comparteixen trinxeres. La Gent Gran, els Iaioflautes, les assemblees de la PAH… I tota una sèrie de grups que s’han anat trobant al llarg dels anys, a mesura que l’actualitat gestava noves protestes. És el cas de 'Ojo con tu Ojo' i 'Stop Bales de Goma', la gent de l’Àgora Juan Andrés Benítez, les activistes d’Stop Pujades, les Marees de diferents colors, 'Tanquem els CIE', 'Prostitutas Indignadas', lluites laborals com la de Panrico, la protesta estudiantil, desallotjaments com el de La Carboneria o l’intent frustrat a Can Vies. I un llarg etcètera.\nImatge de placa Catalunya durant el 15M, maig de 2011 / Monica Parra\nRepassar les imatges de Fotomovimiento a Flickr és fer una ullada a l’arxiu històric de la protesta social barcelonina. Les fotògrafes del col·lectiu s’hi han atansat al llarg d’aquests anys i n’han format part. “Acabes establint relacions personals, d’afecte, amb la gent implicada en aquestes lluites”, diu Parra. “Els hem anat trobant als carrers. O ens han trobat a nosaltres, han trucat a la nostra porta i ens han demanat que els acompanyem. Nosaltres vam néixer per ser un altaveu”, explica somrient.\n“És dramàtic, el silenci al qual es sotmeten diverses lluites des dels mitjans de comunicació generalistes”, acusa Tono Carbajo. “És totalment escandalós que hi hagi una cinquantena de persones tancades en un banc al bell mig del Passeig de Gràcia durant diversos dies i que no hi passi cap mitjà mainstream a preguntar per què estan allà”, denuncia aquest fotògraf. “La gent surt al carrer a manifestar-se, a implicar-se i a combatre; aquest és el seu gra de sorra”, explica Parra. “El nostre és fer-ne les fotografies per a ajudar a visibilitzar-los. Aquest és el nostre paper”, afirma.\n“La gent surt al carrer a manifestar-se, a implicar-se i a combatre; aquest és el seu gra de sorra. El nostre és fer-ne les fotografies per a ajudar a visibilitzar-los”\nHan estat testimonis de la impotència, la indignació i la misèria. Però també han col·laborat en petites i en grans victòries. Com va ser l’ocupació del bloc de Salt per part de la PAH, on les fotògrafes del grup van quedar-se a dormir amb les activistes. O la vaga de Lantero, on treballadores gallegues afrontaven un ERE i a partir de la connexió amb el col·lectiu van trobar una xarxa de solidaritat amb altres treballadores arreu del territori espanyol, decisiva per evitar l’acomiadament de la plantilla. També ara, amb la notícia de com la lluita d’Ester Quintana farà seure a la banqueta dels acusats a dos antiavalots.\n“Ens deixem emocionar per les fotografies que fem”\nAllò que els diferencia dels mitjans generalistes, consideren, és que els membres de Fotomovimiento segueixen el dia a dia de la gent, s’involucren en els seus problemes. “Veus a aquestes persones tantes vegades que les seves històries són les teves, també”, confessa Parra. Les fotògrafes del col·lectiu no són alienes a les demandes i les protestes que segueixen a diari: elles mateixes han viscut, d’una manera o altra, la indignació i la ràbia envers un sistema que exacerba la misèria social a través de la precarietat en alça.\nManifestació contra la Llei Mordassa / Bru Aguiló\nSón assembleàries, auto-gestionades i no reben cap mena de finançament extern, ni en forma de subvencions ni en quotes per accedir al seu arxiu fotogràfic. Han decidit no col·laborar ni cedir fotografies als mitjans que puguin anar en contra del seu codi ètic; per això, treballen amb grups afins, com són DateCuenta o aquest mateix mitjà. “Ens hem trobat grans mitjans, que acabaven d’acomiadar plantilla, que ens demanaven fotos. No volem que manipulin les nostres fotografies per satisfer al seu accionariat”, explica Carbajo. “Nosaltres ens deixem emocionar per determinades situacions, per determinades imatges i per determinades persones. No entenem el que estem fent des d’una falsa neutralitat. És més, la neutralitat, en aquest cas, pot arribar a ser cínica”, defensa aquest fotògraf.\nTraspassar al paper la memòria de quatre anys de militància fotogràfica\nAfronten la repressió creixent amb la convicció que, més que mai, han de seguir fent costat a les petites veus de protesta que sorgeixen arreu. “Ens hem fet més valents amb el temps”, explica Parra. “Tot això que està passant”, comenta Carbajo, “tota aquesta gran estafa que estem vivint ha trencat un vidre i ha fet visible allò que hi ha darrera del mirall. Que és exactament el mateix que hi havia, amb Franco i després. Hem viscut un miratge de democràcia, perquè poques persones utilitzaven realment la seva llibertat”. I volen seguir documentant què hi ha darrera del vidre trencat.\nDotze comunicadores han col·laborat de manera altruista, descrivint amb les seves paraules les imatges de Fotomovimiento. Noms de periodistes, activistes, advocades o acadèmiques com Manel Armengol; Victor Saura; Guillem Martínez; Lali Sandiumenge; David Fernández; Mónica Solanas; Enric Duran; David Couso; Montse Armengou; Andrés G. Berrio; Mª Jesús Izquierdo i Marta Sibina han volgut participar en aquest projecte editorial. Una documentació fotogràfica que, ben aviat, es podrà trobar en paper al mes de maig d’enguany, quan la pre-compra a través del crowdfunding es faci efectiva. La data no és casual: Fotomovimiento celebrarà els seus quatre anys de trajectòria d’ençà l’acampada a Plaça Catalunya. “El llibre representa seguir avançant en el nostre procés de creixement com a persones, com a grup i com a activistes”, conclou Parra, amb convicció.\nFotomovimiento: quatre anys d’activisme fotogràfic Flattr donate!


Sandstone Residences by Gore Creek Properties Vail (CO) Estats Units - Ofertes d'hotels amb els MILLORS DESCOMPTES EN LÍNIA\nDescompte a Sandstone Residences by Gore Creek Properties\nVeure tots els 1.177 allotjaments a Vail (CO).\n3971 Bighorn Road Number 7CC, Vail, Vail (CO), Estats Units - Molt bona ubicació - Veure al mapa\nMés informació sobre Sandstone Residences by Gore Creek Properties\nSi el que està buscant és per un hotel ben situat a Vail (CO), no busqui més enllà de Sandstone Residences by Gore Creek Properties. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Sandstone Residences by Gore Creek Properties és compromet a que la seva estada sigui el més còmoda possible. Wi-Fi gratuït en totes les habitacions, Zones públiques amb Wi-Fi, aparcament de cotxes, transport hotel/aeroport, habitació familiar són només algunes de les comoditats que fan que Sandstone Residences by Gore Creek Properties sigui diferent dels altres hotels de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Sandstone Residences by Gore Creek Properties.


Espectroscòpia de ressonància magnètica nuclear – Experimentació lliure\nFonaments de l’espectroscòpia de ressonància magnètica nuclear de protó\nLa ressonància magnètica nuclear (RMN, o en anglès NMR, de Nuclear Magnetic Resonance) és un fenomen físic descrit originalment el 1946 per Felix Bloch i Edward Mills Purcell, que van guanyar el Premi Nobel de Física per aquest descobriment el 1952. La RMN es basa en la interacció entre nuclis atòmics sota la influència d’un camp magnètic extern i un camp electromagnètic d’una freqüència determinada (ones de ràdio).\nAvui en dia la RMN s’utilitza rutinàriament en tècniques avançades d’obtenció d’imatges mèdiques, com en la Imatge per Ressonància Magnètica, i també com a eina espectroscòpica per obtenir dades físiques i químiques de compostos químics.\nAixí com els espectres d’infraroig subministren informació sobre la presència o absència de grups funcionals en les substàncies que s’analitzen, els espectres de ressonància magnètica nuclear de protó (també hi és la ressonància magnètica nuclear d’altres elements, especialment la de carboni, que nosaltres no estudiarem) ens informaran del número, la naturalesa i l’ambient que rodeja als hidrògens d’una molècula.\nOrientació dels nuclis dels elements en els camps magnètics\nTots els nuclis dels elements tenen càrrega i massa (protons i neutrons) i els que posseeixen un número atòmic imparell o/i un número màssic imparell també tenen espín, de forma similar a l’espín dels electrons.\nNuclis amb spin: 11H, 136C, 147N i 178O. …\nNuclis sense spin: 126C, 168O. ….\nQualsevol nucli que tingui espín es pot estudiar per RMN, però, com hem dit, aquí ens limitem només al nucli d’1H (protó). La RMN de carboni també és molt interessant per trobar informació de l’estructura dels compostos de carboni que, com el seu nom indica, tenen sobre tot carboni i hidrogen, però a diferència de l’ 11H que és l’isòtop més abundant de l’hidrogen, l’isòtop 13C és molt poc abundant a la natura, el que implica que la RMN de 13C te problemes de sensibilitat.\nUn protó (1H) té un número quàntic d’espín d’1/2 i pot considerar-se com un imant petitet. En absència d’un camp magnètic, tots els hidrògens estan orientats a l’atzar en totes les direccions. En presència d’un camp magnètic l’espín del protó adopta dues possibles orientacions, una en la direcció i sentit del camp extern, de menor energia, i una altra en sentit contrari al camp, de major energia. La diferència d’energia d’aquestes dues orientacions és proporcional a la intensitat del camp magnètic extern (B0)\nOrientació de l’espín dels protons en un camp magnètic\nSent la variació d’energia entre els dos estats directament proporcional al camp magnètic extern aplicat: ΔE = k·B0, on k depèndel nucli que es consideri (en el nostre cas 1H).\nPer altra banda, el canvi d’orientació dels nuclis d’hidrogen en el si del camp magnètic pot fer-se mitjançant l’absorció d’un quant de la radiació electromagnètica adequada: ΔE = h·ν\nSi es combinen les dues equacions anteriors trobem que la freqüència de la radiació necessària per canviar l’orientació dels nuclis és directament proporcional al camp magnètic aplicat: ν = k·B0/h\nEn el cas de l’espectroscòpia de RMN d’hidrogen l’energia necessària, és a dir, la freqüència, per a aconseguir el canvi d’orientació del spin nuclear es troba en la zona de radiofreqüència de l’espectre electromagnètic (300-600 MHz) i els camps magnètics aplicats en valors entre 7 i 14 T (Tesla), respectivament, encara que ja hi ha espectròmetres de 1 GHz.\nSi els nuclis d’hidrogen es sotmetessin a camps de la mateixa intensitat i a una freqüència donada, l’espectroscòpia RMN seria únicament un mètode per a anàlisi quantitativa de protons, ja que l’espectre ens donaria només un pic de major o menor grandària. La realitat és molt més rica, ja que la intensitat del camp a què absorbeix un determinat protó depèn del que li rodeja, és a dir, de l’estructura de la molècula a la que pertany.\nEls electrons dels enllaços sotmesos a un camp magnètic extern giren constantment al voltant del protó en un pla perpendicular al del camp. Qualsevol càrrega elèctrica en moviment circular (accelerat) genera un camp magnètic que generalment s’oposa al camp extern. Si el camp que generen els electrons que rodegen al protó s’oposa a l’extern, l’apantallen, és a dir, els electrons protegeixen al nucli dels efectes del camp extern. Quan el camp que generen els electrons se suma al camp extern, es diu que els electrons desapantallen el nucli.\nEls nuclis d’hidrogen estaran segons els seus voltants diferentment apantallats o desapantallats i, com resultat d’això, el protó estarà sotmès a un camp magnètic efectiu:\nBefectiu = Bextern ± Belectró\nLa magnitud de l’apantallament depèn de la densitat electrònica al voltant del nucli d’hidrogen. Aquesta combinació entre el camp magnètic extern i el camp produït pels electrons fa que l’aparell no vegi tots els hidrògens iguals, ja que els diferents protons canvien d’orientació a diferent intensitat de camp depenent de com estiguin d’apantallats. Per exemple els protons del bromometil estaran mes apantallats que els del metanol perquè l’electronegativitat de l’oxigen és major que la del brom.\nL’espectre de RMN d’un compost permet, per tant, conèixer la proporció relativa de les diferents classes de protons presents i els voltants de cada hidrogen, ja que les senyals apareixen en l’espectre en diferents posicions.\nLes posicions de ressonància dels hidrògens es mesuren per comparació amb la posició del protons d’una substància de referència, normalment els 12 hidrògens equivalents del tetrametilsilà (TMS, (CH3)4Si). Els seus 12 protons ressonen donant un senyal únic i nítid a camps més alts que qualsevol altre compost orgànic, ja que el silici és més electropositiu que els àtoms dels compostos orgànics. El senyal de TMS no interfereix i apareix a l’extrem de l’espectre de major camp.\nEl desplaçament químic, δ, d’un nucli d’hidrogen determinat és la diferència de posició en l’espectre respecte als hidrògens patrons deguda a l’apantallament que pateix, i es calcula mesurant la diferència entre la freqüència a la què absorbeix l’hidrogen del que parlem i a la que absorbeixen els protons del patró TMS, dividint-la per la freqüència de referència del patró. Desprès tot es multiplica per 106:\nδ (ppm) = 106·(νmostra – νreferència)/νreferència\nEl resultat és adimensional i es dona en parts per milió (ppm). Al pic del TMS se li assigna un valor de δ = 0,000 ppm, i es defineix una escala fins a δ = 12 ppm.\nD’aquesta manera el desplaçament químic d’un protó determinat és sempre el mateix en les mateixes condicions (dissolvent, temperatura, etc.), i no depèn de la freqüència de l’aparell utilitzat en la mesura.\nA la taula anterior es presenten alguns marges aproximats de desplaçaments químics de protons situats en distints ambients químics.\nPer exemple, els desplaçaments químics dels protons hidroxílics dels alcohols es troben generalment a l’ampla regió δ = 5,0 – 0,5, ja que la posició depèn dels ponts d’hidrogen segons la concentració de la mostra.\nEl fenomen de la multiplicitat: l’acoblament espí-espín\n(Ampliació: no entrarà a selectivitat)\nAls espectres de RMN, un nucli d’hidrogen que a tres enllaços de distància no te cap altre hidrogen més dona un únic pic, anomenat singlet.\nSi el nucli d’hidrogen, Ha, té un altre hidrogen veí, Hb, a 3 enllaços de distància, patirà el camp extern aplicat B0 i el produït per l’electró de l’altre hidrogen. L’altre protó Hb pot tenir dues orientacions respecte al camp aplicat: paral·lela i antiparal·lela. En la meitat de les molècules el camp creat per Hb s’addicionarà a B0 i en l’altra meitat de les molècules s’oposarà. D’aquesta manera, el protó Ha patirà un camp net diferent en cada meitat de les molècules i apareixeran, per tant, dos pics en l’espectre. Les intensitats relatives dels dos pics són idèntiques i el senyal s’anomena doblet. La separació entre els pics desdoblats es denomina constant d’acoblament, J (en Hz) i el fenomen s’anomena acoblament espín-espín.\nSi l’hidrogen Ha té a tres enllaços de distància dos hidrògens veïns Hb i Hc es produirà l’acoblament espín-espín entre ells i el senyal apareixerà desplegada en tres pics, triplet. Les altures dels pics desplegats estaran en la proporció 1:2:1.\nDe tot aixó es pot deduir la següent regla general: si un protó (H) té n protons veïns sobre els carbonis adjacents, la seva absorció estarà desplegada en (n+1) pics. El valor de (n+1) rep el nom de multiplicitat.\nResumint, l’acoblament espín-espín informa dels hidrògens veïns no equivalents a 3 enllaços de distància:\nEls acoblaments espín-espín són recíprocs, cada H influeix en el H veïns.\nL’acoblamet entre àtoms d’hidrogen ocorre quan hi ha hidrògens separats per tres enllaços. Si la separació és de 4-5 enllaços no hi ha acoblament.\nNo hi ha molècules orgàniques amb àtoms d’hidrogen separats un enllaç de distància. Estaríem parlant de la molècula d’hidrogen, H2.\nEls hidrògens equivalents no pateixen acoblaments espín-espín i no s’acoblen. A dos enllaços de distància els hidrògens són equivalents i no s’acoblen.\nNomés hi ha acoblament entre hidrògens a tres enllaços de distància sempre que no siguin equivalents.\nPer exemple el cas de l’etanol:\nO el cas de l’acetat d’etil:\nExemples d’espectres de RMN\nRecordem que el desplaçament químic informa de l’ambient químic que rodeja a un protó determinat, de manera que hidrògens equivalents donen pics a un mateix valor de desplaçament químic, mentre que quant més desapantallat està l’hidrogen, més gran és el desplaçament.\nTambé que les àrees dels pics són proporcionals al nombre de protons equivalents responsables de la senyal. Els espectres de RMN donen més informació que el desplaçament i els acoblaments, ja que l’aparell és capaç de mesurar l’altura dels pics, és a dir d’integrar i subministrar aquesta informació en forma d’esglaons. L’altura de cada esglaó és proporcional a l’àrea del pic registrat, de manera que les altures dels salts corresponen al número relatiu de protons de cada classe.\nPer exemple, en el cas del 1,2-dibromoetà, ens troben amb una molècula que és simètrica i tots els seus hidrògens són equivalents, per la qual cosa només apareixerà un pic en l’espectre.\nEspectre RMN de l’1,2-dibromoetà\nPerò en el cas del 1,1-dibromoetà, isòmer de l’anterior compost, l’ambient que voreja l’hidrogen del carboni 1 és molt diferent (està més desapantallat) del dels tres hidrògens del carboni 2. Apareixen dos pics amb valors en la proporció 3 a 1:\nEspectre RMN de l’1,1-dibromoetà\nUn altre exemple pot ser l’espectre de RMN del t-butil metil èter i el del seu isòmer el 2,2-dimetilpropanol. Troben que el primer mostra només dos pics d’àrees relatives 1 a 3 i el segon tres pics corresponents als tres tipus de protons equivalents d’àrees relatives 1:2:9\nEspectre RMN del 2,2-dimetilpropanol\nEspectre RMN del t-butilmetileter\nL’espectròmetre de RMN\nCom s’observa en l’esquema de sota, l’espectròmetre de RMN consta de quatre parts:\nUn imant superconductor, amb un controlador que produeix un camp magnètic precís, entre els pols dels qual es fica el tub amb la mostra a analitzar\nUn transmissor de radiofreqüències, capaç d’emetre les freqüències necessàries.\nUn detector per mesurar l’absorció d’energia de radiofreqüència de la mostra.\nUn ordinador i un registrador per realitzar les gràfiques que constitueixen el espectre de RMN.\nEsquema d’un espectròmetre de RMN copiat del del curs “Nuclear Magnetic Resonance Spectroscopy” del Instituto de Biotecnología y Protección Ambiental de la universitat de Zielona Góra (Polònia)\nPer tal d’aconseguir que el material superconductor funcioni com a tal ha de trobar-se a temperatures suficientment baixes, el que s’aconsegueix introduint-lo en un bany de heli líquid, envoltat a la seva vegada en nitrogen líquid, com s’indica en el dibuix de sota, de manera que els espectròmetres de RMN actuals tenen la pinta del de la fotografia.\nDins el recipient que es veu a la fotografia hi ha dos solenoides superconductors entre els qual es fica la mostra segons l’esquema de sota. Tot el conjunt es troba voltat d’hidrogen líquid, que a la seva vegada està immers en nitrogen líquid.\nDibuix d’un espectròmetre de RMN copiat de la web del Lakehead University Instrumentation Laboratory (Canadà)\nTub RMN amb una mostra per analitzar\nPer obtenir un espectre de RMN, es posa una petita quantitat del compost orgànic en un tub de vidre llarg que se situa dins del camp magnètic de l’aparell. El tub amb la mostra es fa girar al voltant del seu eix vertical.\nAbans, per a obtenir un espectre de RMN, es col·locava la mostra dins el camp, se li aplicava una radiofreqüència fent passar un corrent a través d’una bobina que rodeja a la mostra i es variava el camp magnètic (B0). En els aparells moderns el camp magnètic es manté constant mentre un breu pols de radiació de radiofreqüència excita tots els nuclis simultàniament. Com el curt pols de radiofreqüència cobreix un ampli rang de freqüències dels protons, cadascú individualment absorbeix la radiació de freqüència que necesita per entrar en ressonància (canviar d’estat d’espín). A mesura que aquests nuclis tornen a la posició inicial emeten una radiació de freqüència igual a la diferència d’energia entre el dos estats d’espín.\nLa intensitat d’aquesta freqüència disminueix amb el temps a mesura que tots els nuclis tornen al seu estat inicial. L’ordinador de l’espectròmetre de RMN recull la intensitat respecte al temps i converteix les dades en intensitat respecte a freqüència, que és el que es coneix amb el nom d’espectre RMN de transformada de Fourier (FT-RMN). Finalment, l’ordinador calcula els desplaçaments químics i representa gràficament la quantitat de nuclis que canvien d’orientació vers el desplaçament o/i dona els valors corresponents\nAmb aquestes noves tecnologies els espectres RMN poden registrar-se en 2 segons i utilitzar menys de 5 mg de mostra.\nUn exemple d’un problema resolt\nEn bromar el propè amb bromur d’hidrogen s’obté un bromopropà que dona el següent espectre de RMN:\nDe quin compost es tracta, de l’1 o del 2-bromopropà?\nSi l’alumnat ha estudiat alguna de les reaccions químiques d’obtenció de compostos orgànics, és possible que hagi vist aquesta reacció i ja sàpiga que l’halogen s’ancora en el carboni del doble enllaç amb menys hidrògens (regla de Markovnikov) i, per tant, que s’ha de tractar del 2-bromopropà (CH3-CHBr-CH3).\nL’espectre RMN ho corrobora ja que per l’estructura simètrica de la molècula, que només te dos tipus d’hidrògens, només han de sortir dos pics en la proporció 1 a 6, i això és el que mostra l’espectre.\nSi el compost fora l’1-bromopropà (CH3-CH2-CH2Br) ens trobaríem tres grups d’hidrògens amb diferent apantallament, el que donaria un espectre amb tres pics en la proporció 3:2:2, com es veu en l’espectre RMN de sota:\nEnllaços per ampliar informació\nHan eliminat els continguts de l’estupenda web Quiored, escrita entre els anys 2002 i 2004 per un grup de professors i alumnes del Departamento de Química Orgánica de la facultat de ciències de la Universidad de Granada, però un dels seus creadors, el professor Jose A. Dobado, ha replicat una part d’ella a la web De Química on hi ha un apartat específic d’espectroscòpia de Resonància Magnètica Nuclear dins la pestanya Laboratorio (Determinación estructural de Compuestos Orgánicos mediante Métodos Espectroscópicos).\nEl Grupo de Síntesis Orgánica de la Universidad Jaume I en 2003 va elaborar una sèrie de temes per l’assignatura de Fundamentos de Química Orgánica, entre els quals hi és el Tema 10. Espectroscopia de Resonancia Magnética Nuclear.\nExemples d’espectres de diferents tipus i de diferents compostos es poden aconseguir en les bases de dades del National Institute of Advanced Industrial Science and Technology (AIST) de Japó.\nLuc Patiny, de l’Ecole Polytechnique Fédérale de Lausanne, ha creat un aplicatiu per la generació virtual d’espectres RMN.\nGeorge Wiger, Professor de química de la California State University Dominguez Hills, ha dirigit l’elaboració d’un altre aplicatiu per realitzar en línia exercicis d’identificació de compostos per RMN.\nAnna SB ha dit:\n11 Juny 2011 a les 20:28\nSeria correcte afirmar que, pel que respecte a l’espectòmetre de la ressonància magnètica nuclear:\nPer obtenir un espectre de RMN, es posa una petita quantitat del compost orgànic en un tub de vidre llarg que se situa dins del camp magnètic de l’aparell (un imant superconductor amb un controlador produeix un camp magnètic precís). Per tal d’aconseguir que el material superconductor funcioni, ha de trobar-se a temperatures suficientment baixes (es pot introduir en un bany d’heli líquid, envoltat a la seva vegada en nitrogen líquid).\nAquest material conductor de què estic parlant en la segona oració és l’imant superconductor que ha estat nombrat en l’oració d’abans?\n12 Juny 2011 a les 17:00\nSi, així és. La segona frase explica com l’imant superconductor ha d’envoltar-se per tal que funcioni. Els materials superconductors només tenen aquesta característica si es troben per sota d’una temperatura dada, molt baixa, anomenada temperatura crítica que en general està per sota de -200 ºC.\nL’heli liqua per sota de 4 ºC i és capaç de mantenir les baixes temperatures que necessita la superconducció, però és molt car aconseguir-lo. Per evitar que l’heli s’evapori ràpidament s’envolta de nitrogen líquid que és molt més barat.\nEn el dibuix de l’espectròmetre es veu l’electroimant dins un bany d’heli, envoltat d’un altre bany de nitrogen. L’electroimant superconductor presenta així una resistència elèctrica molt molt baixa, el que permet generar camps magnètics molt intensos.\nla Ciència és divertida! » Bloc de recursos de FQ ha dit:\n14 Novembre 2011 a les 12:53\n[…] RMN […]\nEspectroscopia | El bloc de Física i Química de l'INS F. Macià ha dit:\n20 Juny 2013 a les 01:20\n[…] https://experimentaciolliure.wordpress.com/altres-materials/introduccio-a-lanalisi-espectroscopic-al-… […]\n9 Juny 2014 a les 22:30\nHola, quines són les coordenades dels gràfics?\n11 Juny 2014 a les 18:51\nEn els gràfics dels espectres RMN, en ordenades es representa l’abundància relativa d’hidrògens de cada classe en la mostra. Normalment l’aparell integra (suma) els valors i els mostra explícitament amb un número en una mena d’esglaó que agrupa tots els hidrògens iguals encara que estiguin desdoblats en tres o quatre pics.\nEn abscisses hi és el desplaçament químic de cada tipus d’hidrogen, que serà major o menor en funció de com estiguin d’apantallats.\nMontaz anten Gorzow ha dit:\n24 Juliol 2017 a les 20:05\nZasugerowano mi z tej strony internetowej za posrednictwem mojego kuzyna. Jestes niesamowity! Dziekuje!\nRespon a Lorenzo Ramírez Cancel·la la resposta\nExperimentació amb tecnologia mòbil. Interferències sonores


Contacta amb nosaltres | Inici\nActivitats Associació CIC\nSeminari: Filosofia i Mística\nUbicació i horaris / / Com matricular-se / / Programació\n__ L’aula d’Extensió Universitària CIC de la Gent Gran, l’integren persones que desitgen tenir una formació continuada i un reciclatge en les diverses disciplines vàlides per les inquietuds personals i col·lectives, sense límit d’edat.\nTé com a objectiu promoure i difondre la cultura i afavorir l’adquisició de coneixements a través de classes setmanals impartides per professors universitaris o per persones de reconeguda experiència en cada una de les matèries que s’inclouen en la programació.\nComplementàriament a les conferències setmanals es programen altres activitats que tenen per finalitat aconseguir una major relació entre les alumnes o els alumnes de l’aula com poden ser sortides culturals de mig dia o un dia sencer, viatges de fi de curs o seminaris d’aprofundiment en una àrea concreta.\nEstà tutelada per la Universitat Pompeu Fabra, que te cura del nivell acadèmic, mitjançant reunions trimestrals de seguiment del programa de l’aula.\nL’aula d’Extensió Universitària CIC de la Gent Gran forma part d’ AFOPA que és l’agrupació d’aules de formació permanent per a la gent gran que a l’any 1983 va constituir el Consell Interuniversitari del que formen part les vuit Universitats catalanes que són les que tutelen les aules.\n© 2010 Associació CIC - Tots els drets reservats


Noblesse oblige: sensibilitat davant del temporal - Xavier Serrahima: el racó de la paraula\nFa uns quants anys ja advertia en Raimon, al seu disc Entre la nota i el so, dels desequilibris climatològics que acostumem a patir: “Al meu país la pluja no sap ploure, o plou poc o plou massa. Si plou poc és la sequera. Si plou massa, la catàstrofe.” Tot i que es referia a la pluja, ho podríem aplicar igualment a d’altres tipus de fenòmens meteorològics. Essent com som un país de contrastos, de fermes oposicions i desavinences, no ens hauria de sorprendre que també el temps sigui tan inclement.\nMalauradament, ho hem pogut constatar aquest cap de setmana, amb un temporal que ha comportat quantioses destrosses i ha produït la pèrdua de set vides humanes al nostre país. Entre elles, la de quatre infants que entrenaven al Camp de beisbol de Sant Boi de Llobregat. Una desgràcia de proporcions gegantines, davant de la qual hom no pot més que solidaritzar-se i enviar el més sentit condol a les seves famílies.\nEn una situació dissortada i trista com aquesta, que ha produït uns resultats tan luctuosos, tan desafortunat i vergonyós és que les autoritats corresponents no sàpiguen assumir i reconèixer les possibles errades en que hagin pogut incórrer com aprofitar l’avinentesa per a criticar el govern de torn amb la finalitat de treure’n rèdits electorals.\nDe nou el PP a Catalunya ha donat una solemne lliçó de savoir faire, de delicadesa i, sobretot, d’oportunitat en reclamar de manera immediata explicacions al Govern sobre les mesures de precaució i les actuacions que va dur a terme davant i durant el temporal de vent del passat cap de setmana.\nPoc després d’haver assistit al funeral dels quatre nens morts a Sant Boi de Llobregat, quan encara no s’han complert els tres dies de dol oficial a la ciutat, mentre diverses carreteres i accessos segueixen impracticables o pateixen serioses restriccions de transit, quan encara un nombre indeterminat d’urbanitzacions no han vist restablert el subministrament d’electricitat ni d’aigua corrent, la presidenta del PP català, Alicia Sánchez Camacho ha criticat amb duresa contra Protecció Civil, recordant que la seva funció no hauria de limitar-se a ésser un “comunicat meteorològic”. Amb un ànim didàctic, ha recordat que “Ha d’establir els plans de prevenció, actuació i resposta posterior davant d’un vendaval”\nCal agrair al PP aquesta nova mostra de grandesa i d’esperit de sacrifici, que palesa que mai no posaria els seus interessos de partit per davant dels dels ciutadans. Les seves declaracions no poden ésser més afortunades i apropiades. Just les que el país necessita en moments complicats…\nEn comptes de mirar només per ells, d’ésser egoistes i tractar de treure profit d’una situació lamentable, ajornen les seves crítiques per a més endavant i ofereixen la seva col·laboració incondicional per a assolir el restabliment dels serveis bàsics i elementals per als ciutadans afectats. Passat el tràngol, sempre hi haurà temps per a exigir responsabilitats… Quina mostra de noblesa, d’extrema sensibilitat humana, la seva, en no voler fer llenya de l’arbre caigut…!\nÉs clar que, de voler-ho així, potser hauria estat preferible que els diputats del PP donessin exemple, es posessin un vestit de feina, convidessin per sms als seus afiliats a afegir-s’hi i se n’anessin a fer llenya dels arbres caiguts… a les urbanitzacions del Llobregat i del Penedès!\ndilluns , 26 de gener del 2009\nParlem-ne\tTags:Catalunya, democràcia, Govern, Govern d'Entesa, Política, PP, responsabilitat\nPrevious Post: Ull per ull, tots cecs…\nNext Post: Participació Ciutadana


Carmen Borrego ha viscut una situació difícil | Mediaset\nCarmen Borrego va haver de demanar ajuda en el moment més especial\nper Daniel H. Marín 16/05/2022 11:04h\nCarmen Borrego ha fet realitat el seu somni, però ha pagat un preu massa car i està rebent massa crítiques. El seu fill José María Almoguera s'ha casat en una finca situada fora de Madrid perquè havia venut l'exclusiva a un casament. Era un recinte privat i ple de seguretat, però algú ha traït la família i el negoci de la col·laboradora corre perill.\nCarmen Borrego, seguint les dades publicades a Informalia, havia tancat un contracte que podria superar els 30.000 euros. La seva intenció era compartir les noces del seu fill amb una publicació en concret, però ara hi ha molts mitjans que tenen fotografies. «L'exclusiva perilla perquè hi ha agències que tenen el material, de fet la revista ha intentat aturar les imatges», explica José Antonio Avilés.\nCarmen Borrego està orgullosa del seu fill | Cedida\nCarmen Borrego va descobrir José Antonio Avilés enfilant-se per un mur per intentar fer fotografies i va tallar en sec per evitar el desastre. En el passat van ser companys, però no consenteix que ningú arruïni el negoci de José María, per això va trucar a la Guàrdia Civil. Aquest gest ha sorprès tothom, especialment Emma García, presentadora que ha treballat amb Borrego.\nCarmen ha traspassat certs límits i el pitjor és que el seu esforç no ha valgut la pena perquè hi ha periodistes que tenen les fotos. «Aquesta exclusiva es pot rebentar abans de dimecres perquè hi ha material fet per convidats», explica Avilés. El pitjor de tot plegat és que alguns directius de la premsa del cor estan molestos pel comportament que ha tingut el clan.\n«Hi ha mosqueig per part dels mitjans de comunicació amb la família Campos», anuncia José Antonio Avilés a 'Viva la Vida'. «Us puc confirmar que una persona que va estar al casament ha comercialitzat una bateria de 13 fotografies. S'han venut i sortiran publicades en un digital».\nCarmen Borrego sorprèn la seva neboda\nCarmen Borrego va confiar en els amics i familiars de José María, però es va adonar que havia fet malament perquè estaven filtrant dades. Coneix el mercat del cor millor que ningú i sabia que el seu fill perdria molts diners com algú parlés més del compte. La seva actitud va sorprendre Alejandra Rubio, que ha confessat que la seva tia no va gaudir gaire de l'enllaç.\nCarmen Borrego ha estat molt preocupada | Mediaset\n«Ahir estava molt enfadada i jo ho puc entendre, no va gaudir gaire del casament perquè estava molt nerviosa», comenta Alejandra. La jove treballa de col·laboradora al programa d'Emma García, així que s'ha vist obligada a explicar certs detalls de l'esdeveniment. Això sí, no ha traspassat els límits perquè sap que hi ha molta tensió i no vol perjudicar la famosa exclusiva.\nAlejandra Rubio ha revelat que Paola, la dona del seu cosí, li va dedicar un bonic discurs que va omplir d'emoció tots els presents. «Li va dir que era el millor home que trobaria a la seva vida i que era molt feliç».\nBorrego està preocupada perquè no vol que ningú faci perdre diners a José María, però ja no pot evitar la tragèdia. Va trucar a la Guàrdia Civil per augmentar la seguretat de l'esdeveniment, encara que els seus veritables enemics estaven dins de la finca.\nCarmen Borrego està en tensió: «Ho respectaran»\nCarmen està desitjant que arribi dimecres, data en què surten publicades les tres revistes més importants del país. Una ha pagat per l'exclusiva del seu fill i Pilar Vidal, periodista i col·laboradora de 'Viva la Vida', té informació. Assegura que Borrego hauria d'estar tranquil·la perquè ningú embrutarà el negoci.\n«Jo crec que tots els mitjans ho respectaran, sobretot els escrits. És que avui qualsevol amb un mòbil és un paparazzi», explica la Pilar. L'experta és directora de la secció de cor d'ABC i ha tingut accés a les imatges, però les ha rebutjades.\nSergio Pérez, reporter i col·laborador de Telecinco, té contacte directe amb diverses agències de premsa. Garanteix que Borrego ha tingut més d'un problema perquè sobre la taula hi ha massa informació que hauria de ser un secret. «Aquesta setmana hi ha hagut més d'una tensió i hi ha hagut una trucada», explica al programa d'Emma García.\nAnar a portada Última hora Cor Última hora María Teresa Campos Última hora Telecinco Última hora Carmen Borrego


“Els serveis socials són un pilar bàsic i fonamental de l’estat del benestar”\nL’acte organitzat per Comissions Obreres a Xàtiva ha tractat la nova Llei de serveis socials i el paper que ha tingut el sindicat en la redacció de la nova Llei.\nLa Casa de la Cultura de Xàtiva ha albergat la jornada que Comissions Obreres de les Comarques Centrals ha organitzat per a tractar la nova Llei de serveis socials que es va aprovar per la Generalitat Valenciana. El sindicat va tindre un paper molt important en la Llei, aquesta qüestió demostra la importància del diàleg social entre les institucions i els agents socials quan se li dona continuïtat i hi ha voluntat real d’aconseguir acords.\nAna Belén Montero, secretària de Política Social i Joventut de CCOO PV, que ha sigut presentada per Manuela Pascual, secretària general de CCOO Comarques Centrals, que ha obert l’acte, ha explicat el caràcter de la nova Llei, i la necessitat de deixar de veure els serveis socials com una qüestió exclusivament assistencial. Els serveis socials són un pilar bàsic i fonamental de l’estat del benestar, en paraules d’Ana Belén Montero. Totes i tots podem necessitar-los arribat un moment, i són especialment importants en un moment de tanta pobresa i emergència social com el que vivim. A més la Llei valora el treball de tantes i tants treballadors socials que aquests fan dia a dia.\nA continuació, i moderada per Raül Alcocel, secretari d’organització de CCOO Comarques Centrals, ha tingut lloc una taula rodona on s’ha parlat de com implementar la Llei de serveis socials en l’àmbit municipal, ja que és en aquest sentit que és realment efectiva per a la societat. En la taula han participat Xelo Angulo, regidora de Benestar Social de Xàtiva; Pere Brígido, secretari general del Sindicat Intercomarcal de Pensionistes i Jubilats de CCOO Comarques Centrals; Amelia Estellés, gerent d’ACOFEMA; i Ana Belén Montero. En acabar la taula ha tingut lloc un torn obert de paraules.\nAquest tipus d’actes són molt importants per a conéixer els drets que tenim i hem aconseguit, a més de mostrar el caràcter sociopolític del sindicat i el seu paper també com a agent social en la millora de condicions socials.


Metabolisme | Consumer\nMolts problemes de sobrepès deriven del seu mal funcionament\nUna persona pot menjar poc, fer exercici i engreixar, mentre que una altra, per contra, pot mantenir el seu pes sense problemes malgrat adquirir hàbits molt més sedentaris. A què es deu? Cada persona té un metabolisme propi i diferent a la resta. El que en unes persones aprima, engreixa en unes altres. El desconeixement sobre el nostre metabolisme i alguns mals costums en la dieta poden alterar-lo i provocar conseqüències pernicioses per a l’organisme.\nReaccions químiques d'importància vital\nEs diu metabolisme al conjunt de reaccions químiques que es produeixen a l’interior dels éssers vius per a aprofitar energèticament els aliments que aquests ingereixen. En els humans, aquests processos deriven finalment en la disgregació dels nutrients en molècules útils per a l’organisme -hidrats de carboni, proteïnes o aminoàcids i grasses o lípids-. Aquestes transformacions biològiques constitueixen la base de la vida de qualsevol organisme, tal com explica Rafael Ezquerra, cap de la secció d’Endocrinologia i Metabolisme de l’Hospital de Santiago, a Vitòria.\nNo existeix un únic metabolisme, sinó tres diferents. Aquests es corresponen, precisament, amb la transformació dels hidrats de carboni, les proteïnes i els greixos, elements que constitueixen l’energia que consumeixen les cèl·lules de l’organisme. Malgrat respondre cadascun d’aquests processos a reaccions pròpies, estan estretament interrelacionats. Tant és així, que una tara en un d’ells deriva en el malfuncionamiento del conjunt i, per tant, en la proliferació de patologies diverses, com certs tipus de diabetis, l’obesitat o l’increment de colesterol en l’organisme. Malgrat la seva diversitat biològica, els tres conflueixen finalment en el denominat Cicle de Krebs. Aquest és el punt en el qual es desprèn el combustible que requereix qualsevol ésser viu per a complir amb les seves funcions vitals. La combustió de les tres molècules, segons les necessitats de cada moment, facilita les calories per al manteniment constant de l’activitat vital. Gràcies a això, les persones poden respirar, pensar, veure o moure’s, entre moltes altres funcions.\nLògicament, la vida requereix que els processos metabòlics es desenvolupin de manera constant. Aquests són el sistema de recàrrega de l’energia que es consumeix de manera permanent, fins i tot quan l’organisme està en repòs o dormint. I és que les cèl·lules de l’aparell digestiu, del cor, o dels músculs, per citar només algunes, necessiten combustible permanentment. Per aquest motiu els processos químics interns no guardin una relació causa-efecte amb la ingesta de menjar. En realitat, el cos humà no necessita menjar constantment, ja que, després de la digestió, l’organisme només utilitza una petita part dels combustibles. La resta es guarda com a reserva en diferents òrgans i teixits del nostre cos, com en els músculs.\nEl primer metabolisme que es posa en marxa és el dels hidrats de carboni. Una vegada que els aliments han passat pels processos de masticació i d’acció enzimàtica, es transformen i esbocinen en l’aparell digestiu. Ja disgregats en molècules, són absorbits en l’intestí prim per la sang que els transporta fins al fetge. Allí té lloc la majoria dels processos metabòlics. El producte final de la transformació dels hidrats és la glucosa, base sobre la qual es consoliden les reaccions de les proteïnes i els greixos. Aquestes últimes molècules tenen una importància cabdal, ja que moltes d’elles, les conegudes com a essencials, només s’obtenen de manera exògena, és a dir, a través dels aliments. La combustió d’ambdues és més complexa i necessita d’un major volum d’energia per a sintetitzar-se.\nLa glucosa pot cremar-se per a produir energia o ser emmagatzemada en forma de greix en el cos. Si el metabolisme funciona correctament és més que probable que aquesta es cremi i no es guardi en l’organisme. En el cas contrari, encara que s’hagi ingerit poca quantitat d’aliments, el procés conclourà amb l’acumulació de greix, i un baix nivell d’energia. Perquè el metabolisme funcioni amb eficiència, és fonamental la presència d’enzims i cofactors. Són proteïnes especials responsables de catalitzar, facilitar i accelerar els processos químics interns. Al seu torn, depenen del bon funcionament del tiroides, que és la glàndula que les regula adequadament. Existeixen milers, i cadascuna exerceix una funció concreta.\nVes a la pàgina següent: De què depèn l'eficiència del metabolisme? »\naprimar dietes engreixar especials metabolismo-ca


Es posa en marxa a Sant Feliu e-Bicibox, la bicicleta elèctrica compartida | Sostenible\n15/02/2019 - 12:10\nEl dimarts 12 de febrer es va posar en marxa l'e-Bicibox, un nou sistema de bicicletes elèctriques compartides ubicades en mòduls tancats. A Sant Feliu el servei compta amb 12 bicicletes repartides en dos mòduls d'estacionament, situats a la plaça de l'Estació (davant del Parc Nadal) i al carrer Laureà Miró, davant el centre comercial Sant Feliu Parc. L'e-Bicibox és un nou servei que ha posat en marxa l'Àrea Metropolitana de Barcelona (AMB) per lluitar contra la contaminació atmosfèrica, enfortir la mobilitat sostenible entre 11 municipis de l'àrea metropolitana i promoure el canvi d'hàbits.\nCal registrar-se i pagar la quota anual al web www.bicibox.cat. Les persones usuàries disposen d'una targeta que els permet accedir al servei. Els menors d'edat que tinguin més de 16 anys poden donar-se d'alta si presenten l'autorització expressa d'algun dels seus pares o tutors.\nL'e-Bicibox és un servei operatiu durant 17 hores (entre les 7 i les 24 h) tot l'any. L'horari s'anirà adaptant en un futur en funció de la demanda.\nLa quota d'abonament és de 30 euros l'any. Promocionalment, els primers 30 minuts són gratuïts, i a partir de 30 minuts i fins a 5 hores, costa 0,50 euros per cada franja de mitja hora.\nBicibox i e-Bicibox: dos serveis complementaris\nEl 2010 es va aprovar l'establiment del Bicibox, que es troba en fase de creixement amb un nombre de persones usuàries que ja supera els 10.000 (gener de 2018) a l'àrea metropolitana. Durant l'any 2018, l'AMB crea, a partir d'aquest sistema i dels mòduls utilitzats per al mateix, el nou servei e-Bicibox. Els dos serveis conviuen paral·lelament: el primer, per seguir cobrint l'aparcament segur per a bicicletes privades; el segon, com ja fan moltes ciutats d'Espanya i d'Europa, per posar al servei de la ciutadania bicicletes públiques de lloguer.


La bandera 'Q de Qualitat Turística' reconeix la bona gestió de les platges de Llevant i Ponent\nL'alcalde de Salou i president del Patronat de Turisme, Pere Granados, amb la ministra d'Indústria, Comerç i Turisme, Reyes Maroto.\nAmb aquesta certificació es reconeix que Salou ha fet una aposta decidida per la qualitat i la seguretat de les seves platges\nActualitzada 06/07/2020 a les 22:01\nL'alcalde de Salou i president del Patronat de Turisme, Pere Granados, ha recollit, aquest migdia, de la mà de la ministra d’Indústria, Comerç i Turisme, Reyes Maroto, les Banderes 'Q de Qualitat Turística' de les platges de Llevant i de Ponent, que atorga l'ICTE (Institut per la Qualitat Turística Espanyola). Es tracta de la XIII edició del lliurament de les banderes Q de Qualitat.\nSegons l'alcalde de Salou, «la qualitat és un element de gestió important, ja que ordena i garanteix als usuaris que s'estan fent les coses bé i se'ls hi assegura». Afegia que és una forma de donar-los confiança, seguretat i tranquil·litat.\nLa Bandera 'Q de Qualitat Turística' té com a objectiu reconèixer tots aquells ajuntaments que han fet una aposta decidida per la qualitat a les seves platges i ports esportius. Es tracta d'una celebració amb la què, també, es vol subratllar la importància de la qualitat certificada, com a eina indispensable per afrontar els reptes que té per davant el turisme.\nDes de l'any 2008, el Patronat de Turisme de Salou tutela la gestió de la certificació de qualitat turística 'Q de Qualitat Turística', per a les platges més conegudes, turísticament, del municipi: Llevant i Ponent.\nLa 'Q de Qualitat Turística' certifica la qualitat dels serveis que es donen a les platges: seguretat, salvament i socorrisme, activitats nàutiques, establiments d'oci, neteja, manteniment; així com també de l'aigua i la sorra.\nDes de Medi Ambient i Sanitat es gestiona la ISO 14.001:2011, que està implantada en totes les nou platges i cales del municipi. I, també, la Bandera Blava, que reconeix les platges de Llevant i Capellans.\nCal dir que, segons les dades extretes de les enquestes realitzades pel Patronat de Turisme de Salou, durant l’any 2019, més del 80% de la mostra valora, de forma important, l’obtenció de la 'Q de Qualitat Turística'.\nComenta el contingut : La bandera 'Q de Qualitat Turística' reconeix la bona gestió de les platges de Llevant i Ponent


Intervenen: Àlex Romaní, president del RallyClassics/Lluís Puig, alcalde de Palamós\nAquestes són algunes de les dades que han explicat durant la presentació de la prova aquest dijous a Palamós. Una prova que fa més de 14 anys que existeix i que amb els anys ha aconseguit pujar a escala europea. Aquesta temporada serà la segona prova de les sis puntuables per al Trofeu FIA de Ral·lis Històrics.\nAquesta gran cita continental que tindrà el nucli central a Palamós comptarà amb un total aproximat als 1.000 km dividits en dues etapes en els quals s'intercalaran 29 trams de regularitat que sumen gairebé la meitat del recorregut. L'itinerari que anirà per les carreteres de Girona i Barcelona es mantindrà però secret fins al mateix dia de la sortida.\nA més d'acollir les sortides i arribades d'etapa, en el Passeig del Mar es disputarà un eslàlom puntuable per la classificació que es farà divendres i dissabte. La jornada acabarà amb el repartiment de premis i un dinar que coincidiran amb la diada de Sant Jordi. Des de RallyClassics, els organitzadors de la prova, asseguren que ja han pactat dues edicions més i esperen consolidar-se a Palamós.


‘Reciprocitat ara!’ demana una reunió tècnica amb la Generalitat Valenciana per la reciprocitat d’À Punt, TV3 i IB3 - comunicació21\n‘Reciprocitat ara!’ demana una reunió tècnica amb la Generalitat Valenciana per la reciprocitat d’À Punt, TV3 i IB3\nRedacció|2021-06-09T10:46:47+02:004 juny 2021|Comunicació21\nRepresentants de la campanya Reciprocitat ara! van reunir-se el passat dimecres amb Pere Rostoll, director general de Relacions Informatives de la Generalitat Valenciana, per demanar que es faci efectiva “sense més retards” la reciprocitat dels mitjans de comunicació audiovisuals en català.\nFruit de la trobada, han demanat mantenir una reunió conjunta amb el director general de Tecnologies de la Informació i les Comunicacions de la Generalitat, per plantejar una solució tècnica viable per a la reciprocitat. Els representants de Reciprocitat ara! consideren que és possible “arribar a una solució tècnica, tal com han fet els governs de les Illes Balears i de Catalunya”, i que “cal demostrar la voluntat”.\nEn nom de la Presidència de la Generalitat, Pere Rostoll ha reconegut que “la voluntat política favorable a la recepció”, però ha assenyalat “la dificultat tècnica d’utilitzar els canals de l’anomenat múltiplex digital gestionat per la Generalitat Valenciana”.\nPer part de la Direcció General de Tecnologies de la Informació de la Generalitat es considera que ara mateix hi ha una “ocupació màxima recomanada” dels canals de TDT.\nAixò implica, segons el portaveu de la institució, que el Govern espanyol hauria de concedir un segon múltiplex de TDT a la Generalitat Valenciana per a poder fer efectiva la recepció de la resta dels mitjans en llengua pròpia.\nDes de Reciprocitat ara! reclamen que es recuperi la recepció de TV3 i Catalunya Ràdio, que es pugui veure IB3 al País Valencià, i que la ràdio i televisió d’À Punt arribi amb tota normalitat a Catalunya i les Illes Balears.\nLes galetes estrictament necessàries han d’activar-se


Quines són les noves deduccions fiscals de la Llei de reforma del treball autònom? – EL BLOG D'ENGINYERS BCN\n> Gestió Productiva i Empresarial > Quines són les noves deduccions fiscals de la Llei de reforma del treball autònom?\nLa Llei 6/2017, de 24 d’octubre, de reformes urgents del treball autònom, introdueix novetats pel que fa a despeses deduïbles en l’Impost sobre la Renda de les Persones Físiques (IRPF) que van entrar en vigor l’1 de gener de 2018. Us les exposem a continuació.\nA) SUBMINISTRAMENTS, SI ES TREBALLA DES DE CASA\nLa llei preveu que els autònoms que afectin parcialment el seu habitatge al desenvolupament de l’activitat econòmica, es podran deduir les despeses de subministraments (aigua, gas, electricitat, telefonia i internet) “en el percentatge resultant d’aplicar el 30% a la proporció existent entre els metres quadrats de l’habitatge destinats a l’activitat respecte a la seva superfície total, excepte que es provi un percentatge superior o inferior”.\nL’afectació de l’habitatge habitual a l’activitat s’acredita a través de la declaració censal (en l’apartat d’activitats i locals). Si l’enginyer no va afectar metres quadrats de l’habitatge en la declaració censal d’alta, haurà de procedir a la seva modificació per incloure aquesta dada, si està interessat en l’aplicació de la deducció.\nCal aclarir el càlcul de la deducció, atès que el 30% de la deducció és sobre el percentatge de l’habitatge que està afectat a l’activitat, i no pas en relació amb l’import de la factura.\nPer exemple: un habitatge que disposa de 100 m2 i s’afecta 20 m2 a l’activitat (afectació d’un 20%). Si la despesa d’electricitat és de 100 euros, la part deduïble serà 6 euros (100 euros x 20% x 30%).\nLa Llei es refereix a la telefonia associada a un habitatge i, per tant, s’ha d’entendre que la deducció del 30% no s’aplica a la despesa de la telefonia mòbil. Aquesta serà deduïble en tot cas si l’enginyer pot acreditar que aquesta despesa és necessària per a l’exercici de la seva activitat professional.\nB) DESPESES DE MANUTENCIÓ FORA DE CASA\nLa Llei disposa que les despeses de manutenció de l’autònom en el desenvolupament de la seva activitat es podran deduir sempre que “es produeixin en establiments de restauració i hostaleria i s’abonin emprant qualsevol mitjà electrònic de pagament, amb els límits quantitatius establerts reglamentàriament per a les dietes i assignacions per a despeses normals de manutenció dels treballadors”.\nPer tant, els contribuents podran deduir les despeses de manutenció generades en el desenvolupament de l’activitat econòmica per determinar el rendiment net de l’activitat econòmica en estimació directa, sempre que:\nEs produeixin en establiments de restauració i hostaleria.\nS’abonin emprant qualsevol mitjà electrònic de pagament.\nEls límits quantitatius vigents són de 26,67 euros al dia, o bé 48,08 euros si el desplaçament és a l’estranger, si no hi ha pernoctació, i de 53,34 euros al dia, o bé 91,35 si el desplaçament és a l’estranger, si hi ha pernoctació (art. 9, lletra A, apartat 3, del Reglament de l’IRPF, aprovat pel Reial decret 439/2007, de 30 de\nJordi Barril Romera (jbarril@ebcn.cat), Servei d’Assessorament Jurídic del Col·legi.


Escriptor Acollit (13)\nLlibertat d'expressió (77)\nEl Consell d’Europa i el PEN Internacional clamen per a una major protecció de la llibertat d’expressió\nDeclaració conjunta del PEN Internacional i el Consell d’Europa amb motiu del Dia Internacional de la Llibertat de Premsa. El secretari general del Consell d'Europa, Thorbjørn Jagland, i el president del PEN Internacional, John Ralston Saul, ha fet avui la següent declaració conjunta per commemorar el...\nJaume C. Pons, Pau Vadell, Àngel Igelmo, Anna Gual i Lucia Pietrelli presenten un dossier sobre poesia catalana traduïda al croat a Zagreb i Zadar. Aquests cinc poetes, alguns d’ells membres del col·lectiu Pèl Capell, han presentat un dossier dedicat a la literatura catalana actual que...\nPEN Català recolza la manifestació de protesta de dissabte 16 d'abril a València. El PEN Català, conseqüent amb el seu compromís pels drets lingüístics, reprova l’actuació del govern de la Generalitat Valenciana, que ha prohibit les emissions de TV3 al País Valencià, tot considerant aquesta actuació...\nEl català, una llengua del món\nEl PEN Català i Linguapax-Departament de Diversitat Lingüística del Centre UNESCO de Catalunya van organitzar aquest debat que va tenir lloc a la Sala Verdaguer de l’Ateneu Barcelonés el 22 de febrer de 2011. A la taula rodona hi van intervenir Patrícia Gabancho, periodista i escriptora,...\nConferència de Remi Raji, pronunciada en dia 3 de febrer a l'Horiginal. En aquest breu espai de temps, vull centrar-me en la idea del somni i la ràbia com a metàfores de la rellevància i de la pràctica de la poesia al meu continent. Les mateixes...\nDeclaració del PEN Egipci\nDeclaració del PEN Egipci amb motiu de la revolta pacífica i popular al Caire. 6 February 2011 Egyptian PEN has been closely observing the events following the spontaneous popular uprising which began on Tuesday 25 September 2011 with peaceful marches in Cairo and Alexandria and also in...\nArran del moviment grat i pacífic cap a la democràcia que ha tingut lloc a Tunísia, el PEN Internacional observa ara amb gran preocupació la resposta violenta contra els manifestants opositors a altres zones de la regió, especialment a Egipte, però també a Iemen i...\nConferència i recital poètic a càrrec de l'escriptor nigerià Remi Raji. Dijous 3 de febrer , a les 20:30 h - Bar l’Horiginal (c. Ferlandina 29, Barcelona, davant del MACBA) El PEN Català i l'Horiginal organitzen un acte amb el poeta, assagista i catedràtic nigerià Remi Raji,...\nEntrevistes a Sihem Bensedrine\nSihem Bensedrine és requerida aquests dies per mitjans de comunicació d'arreu del món a causa de la revolta popular a Tunísia i la caiguda del règim d'Alí Ben. Recollim en aquest espai les entrevistes que anem recuperant a través de la xarxa. Barcelona TV Solidària ha...\nLa periodista Sihem Bensedrine, acollida pel PEN Català en el Programa Escriptor Acollit, fou l'encarregada de llegir el manifest de la concentració solidària que es va celebrar ahir al vespre a la Plaça de Sant Jaume. A la concentració també hi va participar l'escriptor Salem...